VENDIM
Nr. 700, datë 9.9.2020

PËR DISA NDRYSHIME DHE SHTESA NË VENDIMIN NR. 47, DATË 22.1.2020, TË KËSHILLIT TË MINISTRAVE, “PËR PËRCAKTIMIN E NUMRIT TË PUNONJËSVE ME KONTRATË TË PËRKOHSHME, PËR VITIN 2020, NË NJËSITË E QEVERISJES QENDRORE”, TË NDRYSHUAR

Në mbështetje të nenit 100 të Kushtetutës, të pikës 2, të nenit 18, të ligjit nr. 7961, datë 12.7.1995, “Kodi i Punës i Republikës së Shqipërisë”, të ndryshuar, dhe të nenit 12, të ligjit nr. 88/2019, “Për buxhetin e vitit 2020”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Në vendimin nr. 47, datë 22.1.2020, të Këshillit të Ministrave, të ndryshuar, bëhen ndryshimet dhe shtesat e mëposhtme:
a) Në pikën 1, numri i punonjësve me kontratë të përkohshme ndryshohet dhe bëhet 2 628 (dy mijë e gjashtëqind e njëzet e tetë) veta.
b) Në pikën 3, pas fjalëve “... dhe 5 mjekë, 5 specialistë dhe 5 punonjës socialë të Drejtorisë Rajonale të Shërbimit Social Shtetëror Tiranë, pranë Ministrisë së Shëndetësisë dhe Mbrojtjes Sociale, periudha kohore e të cilëve bëhet deri në fund të vitit ....” shtohen “… 35 punonjës të Qendrës Kombëtare të Urgjencës Mjekësore, pranë Ministrisë së Shëndetësisë dhe Mbrojtjes Sociale, periudha kohore e të cilëve bëhet deri në fund të vitit.”.
c) Në lidhjen nr. 1, të përmendur në pikën 1, në ndarjen “Gr. 13, Ministria e Shëndetësisë dhe Mbrojtjes Sociale”, në ndarjen “Gr. 14, Ministria e Drejtësisë” dhe në ndarjen “Gr. 87, Institucione të tjera qeveritare” shtohet nënndarja sipas tabelës nr. 1, që i bashkëlidhet këtij vendimi dhe është pjesë përbërëse e tij. 
2. Ngarkohen Ministria e Shëndetësisë dhe Mbrojtjes Sociale, Ministria e Drejtësisë dhe Agjencia Kombëtare e Shoqërisë së Informacionit që të bëjnë detajimin e numrit të punonjësve me kontratë, periudhës kohore të punësimit dhe kategorisë përkatëse të pagës së tyre dhe ta depozitojnë pranë Ministrisë së Financave dhe Ekonomisë.
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR
Erion Braçe

Tabela nr. 1
	Gr.
	Emri i institucionit
	Nr. i punonjësve
	Emërtesa 
	Koha mesatare ditore
	Periudhë kohore

	13
	Ministria e Shëndetësisë dhe Mbrojtjes Sociale
	10
	 
	 
	 

	 
	Qendra Kombëtare e Urgjencës Mjekësore
	10
	Shoferë ambulance
	8 orë/ditë
	31.12.2020

	14
	Ministria e Drejtësisë
	1
	 
	 
	 

	 
	Drejtoria e Ndihmës Juridike Falas 
	1
	Sanitar
	8 orë/ditë
	31.12.2020

	87
	Institucione të tjera qeveritare
	20
	 
	 
	 

	 
	Agjencia Kombëtare e Shoqërisë së Informacionit
	20
	Specialist
	8 orë/ditë
	31.12.2020

	31

